College of Arms
Store norske leksikon,Historie,Historiske hjelpevitenskaper,Heraldikk
College of Arms er en britisk heraldisk institusjon som ble opprettet i 1484, da de kongelige herolder som hadde ansvar for å holde styr på kongehusets, kirkens, ulike slekters og enkeltpersoners våpenskjold, ble samlet i én instans.
College of Arms, som består av 13 kongelige embetsmenn, nominelt ledet av the Earl Marshal, men i praksis av the Garter King of Arms, har fortsatt enerett på å utforme og godkjenne våpen for privatpersoner, stiftelser, næringsdrivende selskaper og offentlige institusjoner i Storbritannia, og er den eldste institusjon i sitt slag som fremdeles er i virksomhet. Til dens oppgaver hører også å organisere og/eller medvirke ved viktige offentlige seremonier (kroninger, åpning av Parlamentet, statsbegravelser), og å drive slektsforskning. Les mer i Store norske leksikon heraldikk heraldikkens historie